पांचवें टेस्ट मैच से पहले एंडरसन ने अपनी धारदार गेंदबाजी के दम पर कुल 559 विकेट लिए थे। मैच की दूसरी और चौथी पारी में दो-दो विकेट लेकर वह मैकग्रा के बराबर आ गए। उन्होंने भारत की पहली पारी में चेतेश्वर पुजारा और अजिंक्य रहाणे को अपना शिकार बनाया था वहीं दूसरी पारी में उन्होंने शिखर धवन और चेतेश्वर पुजारा को अपना शिकार बनाया। अब वह 563 विकेटों के साथ मैकग्रा के रिकॉर्ड के बराबर हैं। सबसे ज्यादा टेस्ट विकेट लेने वाले गेंदबाजों में पहला नाम श्रीलंका के ऑफ स्पिन गेंदबाज मुथैया मुरलीधरन का है जिन्होंने 133 मैचों में 800 विकेट झटके हैं, दूसरा नाम ऑस्ट्रेलिया के लेग स्पिन गेंदबाज शेन वार्न का है जिन्होंने 145 मैचों में 708 विकेट झटके हैं, तीसरा नाम भारत के लेग स्पिनर अनिल कुंबले का है जिन्होंने 132 मैचों में 619 विकेट झटके हैं। चौथा नाम मैकग्रा और पांचवां एंडरसन का है।